דיס

דיס (באנגלית: Diss קיצור של המילה: "disrespect" שתרגומה הוא "חוסר כבוד") הוא שיר שמטרתו להעליב או לזלזל באדם או בקבוצה אחרת. השימוש בדיס נפוץ בהיפ הופ כחלק מתופעת היריבות בהיפ הופ. הסכסוך הראשון בין שני זמרים שגם השתמשו במאפייני הדיס בשירים היה בין פול מקרטני לבין ג'ון לנון בשנת 1971. מקרטני הוציא לאור את השיר "Too Many People" מהאלבום "Ram". בשיר הוא צחק על ג'ון לנון ועל אשתו, יוקו אונו. יותר מאוחר באותה השנה לנון השיב למקרטני עם השיר "How Do You Sleep?‎" מהאלבום "Imagine". הדיס הראשון שיצא לאור היה "Roxanne's Revenge‎". של הראפרית רוקסן שנטה (אנ') (חברה בקולקטיב ההיפ הופ ג'וס קרו (אנ')) כנגד ההרכב UTFO (אנ'). הדיס יצא לאור בשנת 1984, כשרוקסן הייתה בת 14. בין סוף שנות ה-80 לתחילת שנות ה-90 השימוש בדיסים הלך וגדל. אם סי האמר היה ידוע בדיסים רבים שיצר באותה תקופה, כנגד מפיקי היפ הופ וראפרים שונים, כמו: אם סי סרץ' (מההרכב ת'רד בס), אל אל קול ג'יי, רדמן, ראן די אם סי ועוד. כמו כן, באותה תקופה התפתחה יריבות בין בוגי דאון פרודקשיין בראשות KRS-One לבין ג'וס קרו בראשות מארלי מארל, במהלך היריבות נוצרו דיסים רבים בין שני הצדדים. באמצע שנות ה-90 היריבות בין הראפרים של החוף המערבי לראפרים של החוף המזרחי בארצות הברית, ובפרט היריבות בין דת' רואו רקורדס לבאד בוי רקורדס הובילה ליצירת דיסים רבים אחד כנגד השני. שני הדיסים המוכרים ביותר ביריבות זו היו: "Hit 'Em Up" של טופאק שאקור ו-"Who Shot Ya?‎" של ביגי סמולס. ב-2013 הוורס (קטע מלל שמשמש כבית בשיר) של קנדריק לאמאר בשיר "Control" של ביג שון עורר כנגדו מספר רב של דיסים מראפרים ידועים, ובהם דרייק, B.O.B, ג'ואל אורטז, ג'ו באדן, לופה פיאסקו ועוד. 1987: בוגי דאון פרודקשיין - "The Bridge Is Over" (כנגד חברי ג'וס קרו) 1987: אל אל קול ג'יי - "Jack The Ripper" (כנגד קול מו די) 1990: אל אל קול ג'יי - "To Da Break Of Dawn" (כנגד אייס טי, קול מו די ואם סי האמר) 1991: אייס קיוב - "No Vaseline" (כנגד רות'לס רקורדס, N.W.A וג'רי הלר) 1992: ד"ר דרה (עם סנופ דוג) - "Fuck wit Dre Day (And Everybody's Celebratin')" (כנגד טים דוג, איזי אי, Luke ורות'לס רקורדס) 1993: איזי אי (עם דרסטה ו-B.G. Knocc Out)‏ - "Real Muthaphuckkin G's" (כנגד דת' רואו, סנופ דוג וד"ר דרה) 1994: די ג'י קוויק - "Dollaz + Sense" (כנגד אם סי אייט) 1995: ת'רי 6 מאפיה‏ - "Live By Yo Rep (Bone Dis)‎" (כנגד בון ת'אגס אן הרמוני) 1996: טופאק שאקור - "Against All Odds" (כנגד ביגי סמולס, נאז, ג'יי זי, פאף דדי, מוב דיפ, דה לה סול, ג'ימי הנצ'מן, האיטיאן ג'ק, סטרטץ' ו-King Tut) 1996: קומון - "The Bitch In Yoo" (כנגד אייס קיוב) 1998: קאניבוס- ".2nd Round K.O" (כנגד אל אל קול ג'יי) 2001: נאז - "Ether" (כנגד ג'יי זי) 2001: ג'יי זי - "Takeover" (כנגד נאס ופרודיג'י) 2002: אמינם - "The Sauce / Nail In The Coffin" (כנגד דייב מייס, דה סורס ובנזינו), "Go To Slep" (כנגד ג'ה רול ובנזינו) 2003: פיפטי סנט - "Back Down" (כנגד ג'ה רול), אמינם - "Bully" (כנגד ג'ה רול, דה סורס, ירוו גוטי ובנזינו), "Doe Rae Me\Hailie's Revenge" (כנגד ג'ה רול ומרדר אינק.), ג'ה רול - "Loose Change" (כנגד דר. דרה, שיידי/אפטרמאת' רקורדס, D12 ואמינם) 2003: רויס דה "9'5 - "Malcolm X" (כנגד D12) 2010: ניקי מינאז' - "Roman's Revenge" (כנגד ליל קים) 2014: ליל קים - "Flawless (remix)‎" (כנגד ניקי מינאז') 2016: טיילור סוויפט - "Bad Blood" (כנגד קייטי פרי) 2017: קייטי פרי - "Swish Swish" (כנגד טיילור סוויפט) 2017: רון נשר - "תן לי פה לייק" (כנגד סאבלימינל) 2018: רון נשר - "#לירזובתאל" (כנגד סטטיק ובן-אל) 2018: משין גאן קלי - "Rap Devil" (כנגד אמינם) 2018: אמינם - "Killshot" (כנגד משין גאן קלי) 2018: דודו פארוק - דרעבאלך (כנגד סטטיק ובן-אל) 2019: פיודיפאי - Bitch Lasagna (כנגד טי סיריז) 2020: ג׳וש ריצ׳רדס - still softish (כנגד ליל האדי) דיסים בהיפ-הופ הישראלי מתן שרון‏, קנדריק לאמאר מסתכסך עם עולם ההיפ הופ, ומחזיר אותו לחיים, באתר וואלה, 20 באוגוסט 2013